LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2008 M. SPALIO 1 D. ĮSAKYMO Nr. 3D-532
„DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PARAMA VVG VEIKLAI, ĮGŪDŽIAMS ĮGYTI IR AKTYVIAI PRITAIKYTI“ VEIKLOS SRIČIŲ „PARAMA VIETOS PLĖTROS STRATEGIJĄ ĮGYVENDINANTIEMS ASMENIMS MOKYTI, KONSULTUOTI“ IR „PARAMA POTENCIALIŲ VIETOS PROJEKTŲ VYKDYTOJŲ, ESANČIŲ VVG TERITORIJOJE, AKTYVUMUI SKATINTI“ ĮGYVENDINIMO TAISYKLIŲ PATVIRTINIMO“ PAKEITIMO

2011 m. vasario 28 d. Nr. 3D-159

Vilnius

P a k e i č i u Lietuvos kaimo plėtros 2007–2013 metų programos priemonės „Parama VVG veiklai, įgūdžiams įgyti ir aktyviai pritaikyti“ veiklos sričių „Parama vietos plėtros strategiją įgyvendinantiems asmenims mokyti, konsultuoti“ ir „Parama potencialių vietos projektų vykdytojų, esančių VVG teritorijoje, aktyvumui skatinti“ įgyvendinimo taisykles, patvirtintas Lietuvos Respublikos žemės ūkio ministro 2008 m. spalio 1 d. įsakymu Nr. 3D-532 „Dėl Lietuvos kaimo plėtros 2007–2013 metų programos priemonės „Parama VVG veiklai, įgūdžiams įgyti ir aktyviai pritaikyti“ veiklos sričių „Parama vietos plėtros strategiją įgyvendinantiems asmenims mokyti, konsultuoti“ ir „Parama potencialių vietos projektų vykdytojų, esančių VVG teritorijoje, aktyvumui skatinti“ įgyvendinimo taisyklių patvirtinimo“ (Žin., 2008, Nr. 114-4368; 2010, Nr. 117-5978):

1. Pripažįstu netekusia galios 3 punkte esančią santrumpą „Agentūros KDTS – Agentūros Kontrolės departamento teritorinis skyrius“.

2. Išdėstau 29 punktą taip:

„29. Kiekvienas paramos paraiškos ir jos priedų originalo lapas turi būti pasirašytas pareiškėjo vadovo arba jo įgalioto asmens“.

3. Išdėstau 34 punktą taip:

„34. Paramos paraiškas ir reikalaujamus priedus iš pareiškėjų priima ir registruoja Agentūra pagal projekto įgyvendinimo vietą“.

4. Išdėstau 62.2 punktą taip:

„62.2. nustatytais terminais (ne mažiau kaip prieš 5 darbo dienas) informuoti Agentūrą apie kiekvieną organizuojamą mokomąjį ir (arba) informacinį renginį;“.

5. Išdėstau 72 punktą taip:

„72. Paramos gavėjas, numatantis organizuoti viešuosius pirkimus, atliekamus taikant viešųjų supaprastintų pirkimų procedūrą, viešųjų pirkimų dokumentus derina su Agentūra.“

6. Išdėstau 79 punktą taip:

„79. Mokėjimo prašymus kartu su reikalaujamais priedais iš paramos gavėjų priima ir registruoja Agentūra pagal projekto įgyvendinimo vietą.“

7. Pakeičiu 85 punkto antrąjį sakinį ir išdėstau jį taip:

„Pavėluotai teikiami mokėjimo prašymai priimami 60 darbo dienų nuo paramos sutartyje nustatytos datos.“

8. Išdėstau 98 punktą taip:

„98. Įvertinusi mokėjimo prašymus, Agentūra pagal poreikį rengia ir ministerijai teikia pinigų užsakymo paraiškas vadovaudamasi KPP administravimo taisyklių nustatyta tvarka ir terminais.“

9. Pakeičiu 120.1 punkto pirmąjį sakinį ir išdėstau jį taip:

„taikomas pavėluotai pateikus mokėjimo prašymą, t. y. per 60 darbo dienų nuo paramos sutartyje nustatytos datos.“

10. Pripažįstu netekusiu galios 143 punktą.

11. Taisyklių 2 priede:

11.1. išdėstau paramos paraiškos formos pirmąją pastraipą taip:

Nacionalinės mokėjimo agentŪros prie žemės ūkio ministerijos kaimo plėtros ir žuvininkystės programų departamento |_|_|_|_|_|_|_|_|_|_| teritorinis paramos administravimo skyrius**

11.2. išdėstau paramos paraiškos adresatą taip:

„Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės programų departamento _____________ teritoriniam paramos administravimo skyriui“.

11.3. išdėstau paramos paraiškos formos pastabą taip:

„Pildo Nacionalinės mokėjimo agentūros prie Žemės ūkio ministerijos (toliau – Agentūra) Kaimo plėtros ir žuvininkystės programų departamento teritorinio paramos administravimo skyriaus tarnautojas“.

11.4. išdėstau paramos paraiškos formos VII skyriaus lentelės 2 eilutę taip:

2.	Užimtumo augimas:
2.1.	asmenų, įdarbintų pagal darbo sutartis, skaičius:
2.1.1.	vyrai
2.1.2.	moterys
2.1.3.	iš jų jaunimas iki 30 metų:
2.1.3.1.	vyrai
2.1.3.2.	moterys
2.2.	fizinių asmenų, įdarbintų pagal paslaugų teikimo sutartis, skaičius ir šių asmenų išdirbtų valandų skaičius (nurodoma įdarbintų asmenų skaičius ir jų išdirbtų valandų skaičius):
2.2.1.	vyrai / val.
2.2.2.	moterys / val.
2.2.3.	iš jų jaunimas iki 30 metų:
2.2.3.1.	vyrai / val.
2.2.3.2.	moterys / val.
2.3.	įdarbintų asmenų pagal sudarytas sutartis su juridiniais asmenimis skaičius ir šių asmenų išdirbtų valandų skaičius (nurodoma įdarbintų asmenų skaičius ir jų išdirbtų valandų skaičius):
2.3.1.	vyrai / val.
2.3.2.	moterys / val.
2.3.3.	iš jų jaunimas iki 30 metų:
2.3.3.1.	vyrai / val.
2.3.3.2.	moterys / val.

11.5. išdėstau paramos paraiškos formos XI skyriaus paskutiniąją pastraipą taip:

Sutinku, kad: - informacija apie mano pateiktą paraišką, nurodant pareiškėjo pavadinimą, projekto pavadinimą, paraiškos kodą ir prašomą paramos sumą, būtų skelbiama Agentūros interneto svetainėje; - projekto įgyvendinimas būtų reguliariai stebimas ir tikrinamas, ir įsipareigoju tinkamai saugoti bet kokius dokumentus, susijusius su projektu; - paramos paraiškoje ir kituose Agentūrai teikiamuose dokumentuose esantys mano asmens ir kiti duomenys būtų apdorojami ir saugomi paramos administravimo informacinėse sistemose ir kad Agentūra gautų mano asmens ir kitus duomenis iš kitų juridinių asmenų, registrų ar duomenų bazių paramos administravimo klausimais; - su šiuo projektu susijusi informacija būtų naudojama statistikos, vertinimo bei tyrimų tikslais.

11.6. išbraukiu paramos paraiškos formos XI skyriaus parašo rekvizite raides „A. V.“

Žemės ūkio ministras	Kazys Starkevičius